ডিজিটাল ওয়েলবিংয়ের প্রথম সুবিধাই হচ্ছে ড্যাশবোর্ড। অ্যান্ড্রয়েড পাইয়ের ড্যাশবোর্ড ফিচারটি মূলত অতিরিক্ত স্মার্টফোন আসক্তি থেকে মুক্ত করার জন্যই রাখা হয়েছে। এই ফিচারটি জানাবে ফোনে কোন ফিচারটির পেছনে কতক্ষণ সময় দিচ্ছেন, কোন অ্যাপটি বেশি, কোনটি কম ব্যবহার করেন ইত্যাদি তথ্য। এই ড্যাশবোর্ড দেখাবে আপনি আজকে ৪ ঘণ্টা ফেসবুক অ্যাপ ব্যবহার করেছেন, ২ ঘণ্টা ইউটিউবে ভিডিও দেখেছেন অথবা ১ ঘণ্টা ব্রাউজার অ্যাপ ব্যবহার করেছেন।